Ρίκκος Ερωτοκρίτου

Ο Ρίκκος Ερωτοκρίτου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού την περίοδο 1991-2011 εκλεγμένος αρχικά με τον ΔΗΣΥ και στη συνέχεια με το ΕΥΡΩΚΟ. Επιπλέον, διετέλεσε Βοηθός Γενικός Εισαγγελέας της Κυπριακής Δημοκρατίας.

 Ο Ρίκκος Ερωτοκρίτου γεννήθηκε στη Λεμεσό στις 28 Ιανουαρίου 1956. Ομιλεί, πέρα από την ελληνική, την αγγλική γλώσσα. Σπούδασε νομικά στο Αριστοτέλειο Πανεπιστήμιο Θεσσαλονίκης. Ακολούθησε μεταπτυχιακές σπουδές στη Σχολή Οικονομικών του Λονδίνου με ειδίκευση στο ποινικό δίκαιο. Είναι δικηγόρος.Είναι νυμφευμένος με τη Μαρινέλλα Θρασυβούλου και έχει ένα υιό. Στα φοιτητικά του χρόνια διετέλεσε αντιπρόεδρος της Εθνικής Φοιτητικής Ένωσης Κυπρίων (ΕΦΕΚ) Θεσσαλονίκης.Εκλέχτηκε για πρώτη φορά βουλευτής στις βουλευτικές εκλογές του 1996 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων για την Ζ΄ Κοινοβουλευτική Περίοδο.Επανεκλέχθηκε στις βουλευτικές εκλογές του 2001 με τον Δημοκρατικό Συναγερμό για την Η΄ Κοινοβουλευτική Περίοδο. Το 2004 διαφώνησε με τον ΔΗΣΥ σχετικά με την υποστήριξη του Σχεδίου Ανάν στο δημοψήφισμα της 24ης Απριλίου 2004 για την επίλυση του Κυπριακού προβλήματος. Ο ΔΗΣΥ τάχθηκε υπέρ της αποδοχής του σχεδίου λύσης ενώ ο Ρίκκος Ερωτοκρίτου, όπως και άλλα στελέχη, διαφώνησαν. Διαγράφει από τις τάξεις του ΔΗΣΥ στις 4 Μαΐου 2004 για «αντικομματικές ενέργειες». Μαζί με άλλα πρώην στελέχη του ΔΗΣΥ ίδρυσαν την Ευρωπαϊκή Δημοκρατία, αναλαμβάνοντας αντιπρόεδρος του κόμματος.Στις 3 Ιουλίου 2005 αποτέλεσε ένα εκ των ιδρυτικών στελεχών του Ευρωπαϊκού Κόμματος (ΕΥΡΩΚΟ). Διετέλεσε μέλος του Εκτελεστικού Γραφείου του ΕΥΡΩΚΟ. Επανεκλέχθηκε στις βουλευτικές εκλογές του 2006 με το ΕΥΡΩΚΟ για την Θ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2011 αλλά δεν εξελέγη.Ως βουλευτής, διετέλεσε πρόεδρος της Κοινοβουλευτικής Επιτροπής για την Εγκληματικότητα, πρόεδρος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, αναπληρωτής πρόεδρος της Κοινοβουλευτικής Επιτροπής Παιδείας, μέλος της Κοινοβουλευτικής Επιτροπής Εσωτερικών και μέλος της Κοινοβουλευτικής Επιτροπής Νομικών. Επιπλέον, διετέλεσε επικεφαλής της ομάδας του Ευρωπαϊκού Κόμματος στη Βουλή. Στις προεδρικές εκλογές του 2013 ο Ρίκκος Ερωτοκρίτου είχε στηρίξει τον Νίκο Αναστασιάδη από τον α΄ γύρο. Το ΕΥΡΩΚΟ υποστήριξε στον β΄ γύρο τον Νίκο Αναστασιάδη, ο οποίος και εξελέγη, ενώ στον Α΄ γύρο είχε στηρίξει ψήφο κατά βούληση. Λίγους μήνες, μετά την εκλογή του, στις 9 Ιουλίου 2013, ο Νίκος Αναστασιάδης διόρισε τον Ρίκκο Ερωτοκρίτου στη θέση του Βοηθού Γενικού Εισαγγελέα.Στις 24 Σεπτεμβρίου 2015 το Ανώτατο Δικαστήριο της Κυπριακής Δημοκρατίας αποφάσισε την παύση του Ρίκκου Ερωτοκρίτου από τα καθήκοντά του ως Βοηθού Γενικού Εισαγγελέα, λόγω ανάρμοστης συμπεριφοράς. Το αίτημα για παύση του Ρίκκου Ερωτοκρίτου είχε καταθέσει ο Γενικός Εισαγγελέας Κώστας Κληρίδης. Η παύση έγινε με προεδρική πράξη απόλυσης στις 2 Οκτωβρίου 2015.Την 1η Μαρτίου 2017 το Κακουργιοδικείο Λευκωσίας επέβαλε ποινή φυλάκισης 3,5 χρόνων στον Ρίκκο Ερωτοκρίτου αφότου κρίθηκε ένοχος «στα αδικήματα του δεκασμού δημοσίου λειτουργού, της δωροληψίας οικείων δημόσιων αξιωματούχων, των συναλλαγών με αντιπροσώπους οι οποίες υποδηλώνουν διαφθορά, της συνωμοσίας προς ανατροπή της πορείας της δικαιοσύνης, της συνωμοσίας προς καταδολίευση και της κατάχρησης εξουσίας». Αποφυλακίστηκε στις 3 Αυγούστου 2018. «ΕΡΩΤΟΚΡΙΤΟΥ ΡΙΚΚΟΣ». www.parliament.cy. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 6 Δεκεμβρίου 2007. Ανακτήθηκε στις 6 Δεκεμβρίου 2007. «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 76. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019. «Ο πολιτικός, νομικός και «αμφιλεγόμενος» Ρίκκος». InBusiness. 14 Απριλίου 2015. Αρχειοθετήθηκε από το πρωτότυπο στις 19 Ιουλίου 2019. Ανακτήθηκε στις 19 Ιουλίου 2019.